C 452/48

RAPORTUL

privind conturile anuale ale întreprinderii comune „Pile de combustie și hidrogen” pentru exercițiul financiar 2017, însoțit de răspunsul întreprinderii comune

(2018/C 452/06)

CUPRINS

Puncte Pagina INTRODUCERE 1-13 49 Crearea întreprinderii comune „Pile de combustie și hidrogen” 1-2 49 Guvernanța 3-6 49 Obiective 7 49 Resurse 8-12 49 Evaluările Comisiei 13 50 OPINIE 14-26 50 Opinia privind fiabilitatea conturilor 15 50 Opinia privind legalitatea și regularitatea operațiunilor de venituri subiacente conturilor 16 50 Opinia privind legalitatea și regularitatea plăților subiacente conturilor 17 50 Responsabilitățile conducerii și ale persoanelor însărcinate cu guvernanța 18-20 51 Responsabilitatea auditorului cu privire la auditul conturilor și al operațiunilor subiacente 21-26 51 GESTIUNEA BUGETARĂ ȘI FINANCIARĂ 27-36 52 Execuția bugetului pentru exercițiul 2017 27 52 Execuția multianuală a bugetului în cadrul programului PC7 28-31 52 Execuția multianuală a bugetului în cadrul programului Orizont 2020 32-36 52 CONTROALELE INTERNE 37-39 53 Cadrul de control intern 37-39 53 ALTE ASPECTE 40 53 Mobilizarea contribuțiilor din partea celorlalți membri 40 53 INFORMAȚII PRIVIND EVALUĂRILE COMISIEI 41-42 54 ANEXĂ – SITUAȚIA ACȚIUNILOR ÎNTREPRINSE ÎN URMA OBSERVAȚIILOR DIN EXERCIȚIILE ANTERIOARE 55 RĂSPUNSUL ÎNTREPRINDERII COMUNE 56

INTRODUCERE

Crearea întreprinderii comune „Pile de combustie și hidrogen”

1. Fuel Cells and Hydrogen )], cu sediul la Bruxelles, a fost înființată în mai 2008 pentru o perioadă care se încheie la 31 decembrie 2017 și a început să își desfășoare activitatea în mod autonom la data de 15 noiembrie 2010 Întreprinderea comună pentru punerea în aplicare a inițiativei tehnologice comune privind pilele de combustie și hidrogenul [denumită în continuare „întreprinderea comună FCH”()], cu sediul la Bruxelles, a fost înființată în mai 2008 pentru o perioadă care se încheie la 31 decembrie 2017 și a început să își desfășoare activitatea în mod autonom la data de 15 noiembrie 2010 ( 1 ) . În luna mai 2014, Consiliul a prelungit durata de existență a întreprinderii comune până la data de 31 decembrie 2024 ( 2 )

2. Întreprinderea comună FCH este un parteneriat public-privat în domeniul cercetării și inovării în sectorul tehnologiei pe bază de hidrogen și al tehnologiei pilelor de combustie. Membrii fondatori ai întreprinderii comune sunt Uniunea Europeană (UE), reprezentată de Comisia Europeană, gruparea industrială (Hydrogen Europe) și gruparea științifică (Hydrogen Europe Research).

Guvernanța

3. Structura de guvernanță a întreprinderii comune FCH include Consiliul de conducere, directorul executiv, Comitetul științific, Grupul de reprezentanți ai statelor FCH și Forumul părților interesate.

4. Consiliul de conducere este compus din zece membri, dintre care șase reprezentanți ai grupării industriale, trei reprezentanți ai Comisiei și un reprezentant al grupării științifice. Consiliul de conducere este responsabil de orientarea strategică și de operațiunile întreprinderii comune și supraveghează punerea în aplicare a activităților acesteia. Directorul executiv este responsabil de gestionarea curentă a întreprinderii comune.

5. Comitetul științific este format din cel mult nouă membri care asigură o reprezentare echilibrată a competențelor din mediul academic, din sectorul industrial și din organisme de reglementare. El formulează avize cu privire la prioritățile științifice care trebuie abordate în planurile anuale de activitate și oferă consiliere cu privire la realizările științifice descrise în raportul anual de activitate.

6. Grupul de reprezentanți ai statelor FCH este format din câte un reprezentant din fiecare stat membru și din fiecare țară asociată la programul Orizont 2020 și formulează avize cu privire la orientarea strategică a întreprinderii comune și la îndeplinirea obiectivelor programului Orizont 2020. Forumul părților interesate se reunește anual, oferind părților interesate ale întreprinderii comune FCH prilejul de a dezbate activitățile acesteia, și poate formula observații.

Obiective

7. Obiectivul întreprinderii comune FCH este de a demonstra, până în 2020, că tehnologia pe bază de hidrogen și tehnologia pilelor de combustie pot constitui unul dintre pilonii viitoarelor sisteme de energie și de transport în Europa. Întreprinderea comună urmărește să promoveze dezvoltarea în UE a unui sector al pilelor de combustie și al hidrogenului care să fie puternic, durabil și competitiv pe plan mondial.

Resurse

8. Contribuția maximă care poate fi acordată de UE întreprinderii comune FCH pentru prima fază a activităților (FCH 1) este de 470 de milioane de euro din bugetul programului PC7 ( 3 ) . Contribuțiile din partea celorlalți membri trebuie să fie cel puțin egale cu contribuția acordată de UE.

9. Contribuția maximă care poate fi acordată de UE întreprinderii comune FCH pentru a doua fază a activităților (FCH 2) este de 665 de milioane de euro din bugetul programului Orizont 2020. Din această sumă, maximum 570 de milioane de euro pot fi utilizați pentru a echivala contribuția minimă pe care trebuie să o aducă membrii grupării industriale și cei ai grupării științifice (stabilită la 380 de milioane de euro), iar până la 95 de milioane de euro pot fi utilizați pentru a echivala orice contribuție suplimentară din partea membrilor care depășește contribuția minimă ( 4 )

10. Membrii din gruparea industrială și din gruparea științifică ar trebui să contribuie cu resurse în valoare de cel puțin 380 de milioane de euro pe durata de viață a întreprinderii comune ( 5 ) . Din această sumă, membrii din gruparea industrială și din gruparea științifică trebuie să suporte costuri de cel puțin 285 de milioane de euro pentru executarea de activități suplimentare din afara planului de activitate al întreprinderii comune FCH ( 6 )

11. Costurile administrative ale întreprinderii comune FCH sunt limitate la 38 de milioane de euro, sumă care trebuie acoperită din contribuții financiare împărțite anual în mod egal între UE și membrii din gruparea industrială și din gruparea științifică ( 7 )

12. În 2017, bugetul definitiv al întreprinderii comune FCH a fost de 198,6 milioane de euro (în 2016, acesta a fost de 115,5 milioane de euro). La 31 decembrie 2017, întreprinderea comună avea un efectiv de 26 de angajați (în 2016, numărul acestora se ridica la 26) ( 8 )

Evaluările Comisiei

13. În iunie 2017, Comisia a finalizat evaluarea finală a activităților legate de PC7 ale întreprinderii comune și evaluarea intermediară a activităților acesteia legate de Orizont 2020, evaluări care au fost urmate de câte un plan de acțiune elaborat de întreprinderea comună pentru a da curs recomandărilor formulate în cadrul evaluărilor. Cu această ocazie, Curtea include în prezentul raport o secțiune referitoare la planurile de acțiune întocmite de întreprinderea comună ca răspuns la evaluări. Această secțiune are doar un scop informativ și nu face parte din opinia de audit sau din observațiile Curții.

OPINIE 14. Curtea a auditat următoarele: (a) conturile întreprinderii comune, care cuprind situațiile financiare (9) și rapoartele privind execuția bugetară (10) pentru exercițiul financiar încheiat la 31 decembrie 2017; și (b) legalitatea și regularitatea operațiunilor subiacente acestor conturi, în conformitate cu prevederile articolului 287 din Tratatul privind funcționarea Uniunii Europene (TFUE). Opinia privind fiabilitatea conturilor 15. În opinia Curții, conturile întreprinderii comune pentru exercițiul încheiat la 31 decembrie 2017 prezintă în mod fidel, sub toate aspectele semnificative, situația financiară a acesteia la 31 decembrie 2017, precum și rezultatele operațiunilor sale, fluxurile sale de numerar și modificările în structura activelor nete pentru exercițiul încheiat la această dată, în conformitate cu dispozițiile regulamentului său financiar și cu normele contabile adoptate de contabilul Comisiei. Aceste norme se bazează pe standardele de contabilitate pentru sectorul public acceptate la nivel internațional. Opinia privind legalitatea și regularitatea operațiunilor de venituri subiacente conturilor 16. În opinia Curții, operațiunile de venituri subiacente conturilor aferente exercițiului încheiat la 31 decembrie 2017 sunt conforme cu legile și reglementările sub toate aspectele semnificative. Opinia privind legalitatea și regularitatea plăților subiacente conturilor 17. În opinia Curții, plățile subiacente conturilor aferente exercițiului încheiat la 31 decembrie 2017 sunt conforme cu legile și reglementările sub toate aspectele semnificative. Responsabilitățile conducerii și ale persoanelor însărcinate cu guvernanța 18. În conformitate cu articolele 310-325 TFUE și cu regulamentul financiar al întreprinderii comune, conducerea este responsabilă de întocmirea și de prezentarea conturilor pe baza standardelor de contabilitate pentru sectorul public acceptate la nivel internațional, precum și de legalitatea și regularitatea operațiunilor subiacente conturilor. Această responsabilitate include conceperea, implementarea și menținerea controalelor interne necesare pentru întocmirea și pentru prezentarea unor situații financiare care să nu fie afectate de denaturări semnificative, fie rezultate din acte de fraudă, fie rezultate din erori. Conducerea are, în egală măsură, responsabilitatea de a se asigura că activitățile, operațiunile financiare și informațiile reflectate în situațiile financiare sunt conforme cu dispozițiile care le reglementează. Responsabilitatea finală pentru legalitatea și regularitatea operațiunilor subiacente conturilor aparține conducerii întreprinderii comune. 19. În procesul de întocmire a conturilor, conducerea este responsabilă de evaluarea capacității întreprinderii comune de a-și continua activitatea, prezentând, după caz, aspectele relevante pentru continuitatea activității și utilizând principiul contabil al continuității activității. 20. Persoanele însărcinate cu guvernanța sunt responsabile de supravegherea procesului de raportare financiară al întreprinderii comune. Responsabilitatea auditorului cu privire la auditul conturilor și al operațiunilor subiacente 21. Obiectivul Curții este, pe de o parte, de a obține o asigurare rezonabilă referitor la prezența sau la absența unor denaturări semnificative în cadrul conturilor întreprinderii comune și la conformitatea operațiunilor subiacente conturilor cu legile și reglementările și, pe de altă parte, de a furniza Parlamentului European și Consiliului sau, după caz, altor autorități responsabile de descărcarea de gestiune, o declarație de asigurare cu privire la fiabilitatea conturilor și la legalitatea și regularitatea operațiunilor subiacente acestora, pe baza auditului său. Asigurarea rezonabilă reprezintă un nivel de asigurare ridicat, dar nu este o garanție a faptului că auditul va detecta întotdeauna eventualele denaturări sau neconformități semnificative existente. Acestea pot apărea ca rezultat fie al unei fraude, fie al unei erori și sunt considerate a fi semnificative dacă se estimează, în mod rezonabil, că ele ar putea, în mod individual sau agregat, influența deciziile economice pe care utilizatorii conturilor le pot lua pe baza acestora. 22. Auditul implică aplicarea unor proceduri în vederea obținerii de probe de audit privind sumele și informațiile prezentate în conturi și privind legalitatea și regularitatea operațiunilor subiacente acestora. Procedurile de audit sunt alese pe baza raționamentului auditorului, care include evaluarea riscurilor ca în cadrul conturilor să se regăsească denaturări semnificative sau ca la nivelul operațiunilor subiacente să existe neconformități semnificative cu cerințele din legislația Uniunii Europene, fie că aceste denaturări sau neconformități rezultă din acte de fraudă, fie că rezultă din erori. Atunci când evaluează aceste riscuri, auditorul analizează controalele interne relevante pentru întocmirea și prezentarea fidelă a conturilor și pentru legalitatea și regularitatea operațiunilor subiacente, scopul fiind însă acela de a defini proceduri de audit corespunzătoare în raport cu circumstanțele date, și nu de a exprima o opinie cu privire la eficacitatea controalelor interne respective. Auditul include, în egală măsură, aprecierea caracterului adecvat al politicilor contabile utilizate și a caracterului rezonabil al estimărilor contabile elaborate de conducere, precum și evaluarea prezentării globale a conturilor. 23. În ceea ce privește veniturile, Curtea verifică subvenția primită de la Comisie și evaluează procedurile instituite de întreprinderea comună pentru colectarea taxelor și a altor venituri. 24. În ceea ce privește cheltuielile, Curtea examinează operațiunile de plăți la momentul la care cheltuielile au fost suportate, înregistrate și acceptate. Examinarea acoperă toate categoriile de plăți (inclusiv plățile efectuate în vederea achiziționării de active), cu excepția plăților în avans, la momentul la care sunt efectuate. 25. La întocmirea prezentului raport și a opiniei, Curtea a luat în considerare activitatea de audit desfășurată de auditorul extern independent cu privire la conturile întreprinderii comune, în conformitate cu prevederile articolului 208 alineatul (4) din Regulamentul financiar al UE ( 11 )

26. Observațiile prezentate în continuare nu pun în discuție opiniile exprimate de Curte.

GESTIUNEA BUGETARĂ ȘI FINANCIARĂ

Execuția bugetului pentru exercițiul 2017

27. Bugetul definitiv pe 2017 disponibil pentru implementarea programelor PC7 și Orizont 2020 de către întreprinderea comună includea credite de angajament în valoare de 127,8 milioane de euro și credite de plată în valoare de 198,6 milioane de euro. Pentru creditele de angajament, rata de execuție a fost de 96 %, iar pentru creditele de plată, de 89 %. Creditele de plată au fost utilizate în principal pentru plata prefinanțărilor pentru cererile de propuneri din 2016 și 2017.

Execuția multianuală a bugetului în cadrul programului PC7

28. Din suma maximă de 470 de milioane de euro alocată întreprinderii comune FCH din fondurile PC7 pentru implementarea FCH 1, UE participase, până la sfârșitul anului 2017, cu o contribuție în numerar în valoare totală de 386,7 milioane de euro și cu contribuții în natură în valoare totală de 19,1 milioane de euro.

29. Din totalul de minimum 470 de milioane de euro corespunzând contribuțiilor în natură și în numerar care trebuiau să fie puse la dispoziție de membrii din gruparea industrială și din gruparea științifică pentru activitățile operaționale ale întreprinderii comune FCH, Consiliul de conducere validase, până la sfârșitul exercițiului 2017, contribuții în valoare de 396,2 milioane de euro. În plus, până la sfârșitul exercițiului 2017, întreprinderii comune FCH i-au mai fost raportate fonduri suplimentare în valoare de 55,8 milioane de euro, reprezentând contribuții în natură la activitățile operaționale.

30. Astfel, la sfârșitul exercițiului 2017, totalul contribuțiilor din partea membrilor din gruparea industrială și din gruparea științifică la întreprinderea comună se ridica la 452 de milioane de euro; cu titlu de comparație, contribuția cumulată din partea UE se ridica la 405,8 milioane de euro.

31. Din bugetul operațional și administrativ total de 490 de milioane de euro alocat pentru activitățile FCH 1 ( 12 ) , întreprinderea comună realizase, până la sfârșitul exercițiului 2017, angajamente în valoare de 481,7 milioane de euro (98,3 % din bugetul disponibil) și plăți în cuantum de 418,5 milioane de euro. Potrivit planului de plăți al întreprinderii comune pentru proiectele în curs aferente PC7, o sumă suplimentară de 25,7 milioane de euro va fi plătită în 2018, iar 17,4 milioane de euro vor fi plătiți în anii ulteriori. Prin urmare, rata finală de execuție a programului FCH 1 este estimată la 94,3 % din bugetul total al FCH 1.

Execuția multianuală a bugetului în cadrul programului Orizont 2020

32. Din suma maximă de 665 de milioane de euro alocată întreprinderii comune FCH din fondurile programului Orizont 2020 pentru implementarea FCH 2, contribuția în numerar a UE se ridica în total, până la sfârșitul exercițiului 2017, la 234,3 milioane de euro.

33. Membrii din gruparea industrială și din gruparea științifică nu au obligația de a participa cu o sumă minimă sub formă de contribuții în natură la activitățile întreprinderii comune FCH 2. Până la sfârșitul exercițiului 2017, acești membri raportaseră contribuții în natură în valoare de 25,1 milioane de euro pentru activități operaționale ( 13 ) , din care Consiliul de conducere al FCH validase 0,6 milioane de euro. Acest lucru reflectă faptul că, în 2017, proiectele FCH 2 se aflau încă într-o fază incipientă. Contribuțiile în natură angajate, potrivit acordurilor de grant care erau semnate la 31.12.2017, se ridicau la 137,4 milioane de euro ( 14 ) . În plus, Consiliul de conducere validase contribuții în numerar în valoare de 1,3 milioane de euro vărsate de membrii din gruparea industrială și din cea științifică pentru costurile administrative ale întreprinderii comune.

34. Din suma de 285 de milioane de euro reprezentând cuantumul minim al contribuțiilor din partea membrilor din gruparea industrială și din cea științifică ce trebuiau să fie vărsate pentru activitățile suplimentare din afara programului de activitate al întreprinderii comune, acești membri raportaseră deja, până la sfârșitul exercițiului 2017, o sumă în valoare de 558,5 milioane de euro ( 15 ) , din care 382,2 milioane de euro fuseseră certificați. Prin urmare, ținta a fost cu mult depășită. Cu toate acestea, întrucât mandatul Curții nu include și auditul contribuțiilor în natură ale membrilor la activitățile suplimentare, ea nu poate emite o opinie privind natura, calitatea și realitatea acestor contribuții.

35. În consecință, la sfârșitul exercițiului 2017, contribuțiile totale din partea membrilor din gruparea industrială și din gruparea științifică se ridicau la 585 de milioane de euro (din care 95,5 % erau contribuții la activitățile suplimentare); cu titlu de comparație, contribuția în numerar din partea UE se ridica la 234,3 milioane de euro (a se vedea, de asemenea, punctul 41).

36. Din bugetul operațional și administrativ maxim al întreprinderii comune FCH 2 în cuantum de 684 de milioane de euro ( 16 ) , aceasta realizase, până la sfârșitul exercițiului 2017, angajamente în valoare de 407,2 milioane de euro și plăți în cuantum de 223,3 milioane de euro.

CONTROALELE INTERNE

Cadrul de control intern

37. Întreprinderea comună a instituit proceduri de control ex ante bazate pe examinări documentare ale aspectelor financiare și operaționale. În ceea ce privește plățile intermediare și finale din cadrul PC7, întreprinderea comună este cea care efectuează audituri ex post la nivelul beneficiarilor. În schimb, în cazul declarațiilor de costuri aferente proiectelor finanțate în cadrul programului Orizont 2020, Serviciul comun de audit din cadrul Comisiei este cel responsabil de efectuarea auditurilor ex post .

38. ex post prezentată de întreprinderea comună la sfârșitul exercițiului 2017 a fost de 1,13 % ex post al unui eșantion extras aleatoriu și pe baza analizei riscurilor format din declarații de cheltuieli intermediare aferente programului Orizont 2020. Rezultatele acestui audit vor fi prezentate în raportul anual de activitate al întreprinderii comune pe 2018. În ceea ce privește plățile aferente PC7, rata de eroare reziduală pentru auditurileprezentată de întreprinderea comună la sfârșitul exercițiului 2017 a fost de 1,13 % ( 17 ) . În 2017, întreprinderea comună – împreună cu Serviciul comun de audit din cadrul DG RTD – a lansat primul audital unui eșantion extras aleatoriu și pe baza analizei riscurilor format din declarații de cheltuieli intermediare aferente programului Orizont 2020. Rezultatele acestui audit vor fi prezentate în raportul anual de activitate al întreprinderii comune pe 2018.

39. Pe baza unei evaluări a sistemului de control intern al întreprinderii comune și a testelor de fond efectuate pe operațiuni de venituri, de plăți, de granturi și de achiziții, precum și pe baza examinării unui eșantion de audituri ex post finalizate, incluzând recuperări rezultate în urma erorilor detectate, rezultatele auditului au furnizat Curții o asigurare rezonabilă că rata de eroare reziduală globală aferentă întreprinderii comune se situează sub pragul de semnificație.

ALTE ASPECTE

Mobilizarea contribuțiilor din partea celorlalți membri

40. Unul dintre principalele obiective ale întreprinderii comune este de a mobiliza contribuții din partea membrilor din sectorul de activitate al acesteia ( 18 ) . Potrivit regulamentului de înființare al întreprinderii comune, coeficientul minim al efectului de levier, atât pentru activitățile operaționale, cât și pentru activitățile suplimentare, este de 0,67 ( 19 ) . Coeficientul efectului de levier, astfel cum este definit în raportul de evaluare intermediară, pe care întreprinderea comună reușise să îl obțină până la sfârșitul exercițiului 2017 era de 1,32 ( 20 ) , ținând seama atât de activitățile operaționale, cât și de cele suplimentare (coeficientul include 0,35 ( 21 ) pentru contribuțiile în natură doar la activitățile operaționale). Regulamentul de înființare al FCH 2 nu obligă membrii din sectorul industrial să participe cu o sumă minimă sub formă de contribuții în natură la activitățile operaționale ale întreprinderii comune ( 22 ) . Coeficientul final al efectului de levier pentru contribuțiile în natură la activitățile operaționale și la cele suplimentare va fi calculat la sfârșitul programului Orizont 2020. Întrucât mandatul Curții nu include și auditul contribuțiilor în natură în natură la activitățile suplimentare, ea nu poate emite o opinie privind natura, calitatea sau realitatea acestor contribuții ( 23 )

INFORMAȚII PRIVIND EVALUĂRILE COMISIEI

41. Evaluarea finală realizată de Comisie cu privire la întreprinderea comună FCH care activează în cadrul PC7 a acoperit perioada 2008-2016 ( 24 ) , în timp ce evaluarea intermediară a întreprinderii comune FCH 2, care activează în cadrul programului Orizont 2020, a acoperit perioada 2014-2016 ( 25 ) . Evaluările au fost desfășurate cu ajutorul unor experți independenți, așa cum se prevede în regulamentele Consiliului privind întreprinderea comună FCH ( 26 ) , și au acoperit performanța acesteia în ceea ce privește relevanța, eficiența, eficacitatea, coerența și valoarea adăugată europeană, cu un accent suplimentar pe deschidere, transparență și calitatea activităților de cercetare. Rezultatele acestor evaluări au fost luate în considerare în raportul trimis de Comisie Parlamentului European și Consiliului în octombrie 2017 ( 27 )

42. Ca răspuns la recomandările formulate de evaluatori ( 28 ) , întreprinderea comună a elaborat un plan de acțiune care a fost aprobat de Consiliul de conducere al FCH 2 în luna martie 2018. Acest plan cuprinde o gamă largă de acțiuni care urmează să fie puse în aplicare de întreprinderea comună ( 29 ) . Un anumit număr de activități au fost deja inițiate ( 30 ) , dar majoritatea acțiunilor ar trebui să fie puse în aplicare în 2018 și 2019, în timp ce câteva dintre acestea vor fi avute în vedere în următoarea perioadă de programare ( 31 )

Prezentul raport a fost adoptat de Camera IV, condusă de domnul Neven MATES, membru al Curții de Conturi, la Luxemburg, în ședința sa din 2 octombrie 2018. Pentru Curtea de Conturi Klaus-Heiner LEHNE Președinte

(1) Regulamentul (CE) nr. 521/2008 al Consiliului din 30 mai 2008 de înființare a întreprinderii comune „Pile de combustie și hidrogen” (JO L 153, 12.6.2008, p. 1), modificat prin Regulamentul (UE) nr. 1183/2011 (JO L 302, 19.11.2011, p. 3).

(2) Regulamentul (UE) nr. 559/2014 al Consiliului din 6 mai 2014 privind înființarea întreprinderii comune „Pile de combustie și hidrogen 2” (JO L 169, 7.6.2014, p. 108).

(3) Articolul 5 alineatul (1) din Regulamentul (CE) nr. 521/2008.

(4) Articolul 3 alineatul (1) din Regulamentul (UE) nr. 559/2014.

(5) Articolul 4 alineatul (1) din Regulamentul (UE) nr. 559/2014.

(6) Conform articolului 4 alineatul (2) litera (b) din Regulamentul (UE) nr. 559/2014, activitățile suplimentare corespund unor contribuții în natură pentru activități din afara planului de activitate și a bugetului întreprinderii comune, dar care contribuie la îndeplinirea obiectivelor inițiativei tehnologice comune „Pile de combustie și hidrogen”. Activitățile vizate ar trebui să fie stabilite într-un plan anual de activități suplimentare, în care să se indice și valoarea estimată a contribuțiilor respective. În conformitate cu articolul 4 alineatul (4) din același regulament, costurile suportate în cadrul activităților suplimentare trebuie să fie certificate de un auditor extern independent și nu sunt auditate de întreprinderea comună, de Curtea de Conturi Europeană sau de către orice alt organism al UE.

(7) Articolul 13 alineatul (2) din statutul întreprinderii comune FCH2 [anexa I la Regulamentul (UE) nr. 559/2014].

(8) Mai multe informații cu privire la întreprinderea comună FCH și la activitățile sale sunt disponibile pe site-ul acesteia: http://www fch.europa.eu

(9) Situațiile financiare cuprind bilanțul, situația performanței financiare, situația fluxurilor de numerar, situația modificărilor în structura activelor nete, precum și o sinteză a principalelor politici contabile, alături de o serie de alte note explicative.

(10) Rapoartele privind execuția bugetară cuprind rapoartele în care sunt prezentate toate operațiunile bugetare sub formă agregată, precum și note explicative.

(11) Regulamentul (UE, Euratom) nr. 966/2012 al Parlamentului European și al Consiliului din 25 octombrie 2012 privind normele financiare aplicabile bugetului general al Uniunii și de abrogare a Regulamentului (CE, Euratom) nr. 1605/2002 al Consiliului (JO L 298, 26.10.2012, p. 1).

(12) Totalul este format din 470 de milioane de euro reprezentând contribuția în numerar din partea UE finanțată prin PC7 și din 20 de milioane de euro reprezentând contribuția în numerar din partea celorlalți membri la costurile administrative.

(13) Raportul anual de activitate al întreprinderii comune FCH, p. 36.

(14) Raportul anual de activitate al întreprinderii comune FCH, p. 13, tabelul 1.1.2.

(15) Raportul anual de activitate al întreprinderii comune FCH, p. 14, tabelul 1.1.3.

(16) Totalul este format din 665 de milioane de euro reprezentând contribuția în numerar din partea UE finanțată prin programul Orizont 2020 și din 19 milioane de euro reprezentând contribuția în numerar a membrilor din gruparea industrială și din gruparea științifică la costurile administrative.

(17) Raportul anual de activitate al întreprinderii comune FCH, p. 69 și 74.

(18) Considerentul 4 al Regulamentului (UE) nr. 559/2014 stipulează că acest parteneriat ar trebui să se bazeze pe o contribuție echilibrată din partea tuturor partenerilor.

(19) Raportul dintre totalul contribuțiilor minime din partea membrilor din sector la activitățile operaționale și la cele suplimentare ale întreprinderii comune (380 de milioane de euro) și contribuția maximă în numerar din partea UE la întreprinderea comună (570 de milioane de euro).

(20) Acest coeficient estimat ține seama de contribuțiile în numerar ale membrilor privați care au fost plătite efectiv (1,3 milioane de euro) plus contribuțiile în natură ale acelorași membri (137,4 milioane de euro) angajate în acordurile de grant semnate plus contribuțiile în natură certificate la activitățile suplimentare (382,2 milioane de euro), suma acestora fiind împărțită la contribuțiile în numerar angajate de Comisie în acordurile de grant semnate (395,6 milioane de euro).

(21) Acest coeficient estimat ține seama de contribuțiile în numerar ale membrilor privați care au fost plătite efectiv (1,3 milioane de euro) plus contribuțiile în natură ale acelorași membri (137,4 milioane de euro) angajate în acordurile de grant semnate, suma acestora fiind împărțită la contribuțiile în numerar angajate de Comisie în acordurile de grant semnate (395,6 milioane de euro).

(22) Articolul 4 alineatele (1) și (2) din Regulamentul (UE) nr. 559/2014 precizează faptul că membrii din gruparea industrială și din cea științifică ar trebui să aducă contribuții totale de cel puțin 380 de milioane de euro pe durata de viață a întreprinderii comune, din care cel puțin 285 de milioane de euro ar trebui să constea în costurile suportate de aceștia pentru executarea activităților suplimentare din afara planului de activitate al întreprinderii comune.

(23) În conformitate cu articolul 4 alineatul (4) din Regulamentul (UE) nr. 559/2014, costurile aferente activităților suplimentare sunt certificate de un auditor extern independent desemnat de întreprinderea comună. Costurile aferente acestor activități nu sunt însă auditate de întreprinderea comună și nici de vreun organism al Uniunii.

(24) Final evaluation of the FCH Joint Undertaking operating under FP7 (Evaluare finală a întreprinderii comune FCH care activează în cadrul PC7) https://ec.europa.eu/research/evaluations/pdf/fch.pdf

(25) Interim evaluation of the FCH 2 Joint Undertaking (2014-2016) operating under Horizon 2020 [Evaluare intermediară a întreprinderii comune FCH 2 (2014-2016) care activează în cadrul programului Orizont 2020] https://ec.europa.eu/research/evaluations/pdf/fch2.pdf

(26) Evaluări obligatorii realizate de Comisie în aplicarea dispozițiilor articolului 11 din Regulamentul (CE) nr. 521/2008 privind întreprinderea comună FCH și în aplicarea dispozițiilor articolului 11 din Regulamentul (UE) nr. 559/2014 privind înființarea întreprinderii comune FCH 2.

(27) Documentul de lucru al serviciilor Comisiei: Interim Evaluation of the Joint Undertakings operating under Horizon 2020 (Evaluarea intermediară a întreprinderilor comune care activează în cadrul programului Orizont 2020) [SWD (2017) 339 final].

(28) Recomandările formulate includ: nevoia de a se îmbunătăți rolul Grupului de reprezentanți ai statelor și al organismelor consultative; coerența cu alte programe ale UE; nevoia de a se consolida proiectele aflate la un nivel de maturitate tehnică (TRL – Technology Readiness Level) mai scăzut; intensificarea participării țărilor mai puțin active la proiecte ale FCH și încurajarea participării regiunilor și a instituțiilor de învățământ superior; acordarea de asistență cu privire la aspectele financiare (cele mai adecvate opțiuni de finanțare); sprijinirea implementării comerciale și o mai bună exploatare a drepturilor de proprietate intelectuală ale UE; îmbunătățirea comunicării cu părțile interesate, cu factorii de decizie, cu regiunile și cu publicul, în vederea unei mai bune informări a publicului în general cu privire la tehnologiile FCH.

(29) Printre acțiunile specifice enunțate în planul de acțiune pentru a se da curs recomandărilor evaluatorilor se numără: consolidarea și extinderea rolului Grupului de reprezentanți ai statelor; creșterea participării regiunilor și a statelor; îmbunătățirea interacțiunilor cu părțile interesate externe pentru viitoare forumuri ale părților interesate; întărirea legăturilor cu Comisia Europeană în vederea unei mai bune coordonări cu alte inițiative ale UE; consolidarea diseminării și a exploatării rezultatelor.

(30) Printre activitățile deja inițiate se numără: analiza programului multianual de activitate realizată împreună cu Grupul de reprezentanți ai statelor pentru a identifica lacunele și pentru a aborda chestiunea colaborării cu regiunile și cu orașele; examinarea sarcinilor responsabilului de inginerie financiară din cadrul FCH 2 în scopul identificării de sinergii cu alte instrumente ale UE (în special cu Mecanismul de finanțare cu partajarea riscurilor al BEI); un studiu lansat în martie 2017 pentru a se analiza domeniile cu cea mai mare valoare adăugată din lanțurile valorice ale UE; discuții la nivelul Consiliului de conducere cu privire la activitățile cu un nivel de maturitate tehnică mai scăzut în vederea includerii lor în următoarea revizuire a programului multianual de activitate.

(31) În special, coerența și complementaritățile cu alte programe ale UE din domeniile transportului și energiei.